|  |  |
| --- | --- |
| Indsendes til Borgerrådgiveren | |
| Jammerbugt Kommunes Borgerrådgiver  Toftevej 43  9440 Aabybro | Samtykke til Borgerrådgiverens indhentning og videregivelse af personoplysninger inden for Jammerbugt Kommune |

Til brug i forbindelse med behandling af min sag giver jeg:

|  |  |
| --- | --- |
| Navn: | Cpr.nr.: |

Samtykke til, at Jammerbugt Kommunes Borgerrådgiver (tlf.nr. 2051 3769) indhenter oplysninger fra andre relevante dele af kommunen samt videregiver oplysninger til andre relevante dele af kommunen med henblik på behandling af min henvendelse til Borgerrådgiveren.

Jeg erklærer endvidere, at jeg kender mine rettigheder og pligter som angivet i afsnittet om samtykke på side 3, herunder at jeg altid har mulighed for at tilbagekalde samtykket. Jeg er endvidere orienteret om mine rettigheder i henhold til databeskyttelsesforordningen på side 4.

Samtykket vedrører mine personoplysninger herunder oplysninger om:

Almindelige personoplysninger, såsom bl.a. navn, adresse, alder og uddannelse, økonomiske forhold, væsentlige sociale problemer, andre rent private forhold, sygedage eller tjenstlige forhold.

Fortrolige oplysninger, såsom bl.a. cpr.nr.

Følsomme oplysninger, såsom bl.a. helbredsoplysninger eller etnisk oprindelse.

Samt, hvis det forefindes på sagen, oplysninger om straffedomme og lovovertrædelser eller tilknyttede sikkerhedsforanstaltninger.

Som vedrører min sag om:

|  |
| --- |
| Hvis du har flere sager ved kommunen, oplyses hvilken sagstype, Borgerrådgiverens hjælp ønskes til (du har også mulighed for at skrive alle) |

**Underskrift:**

|  |  |
| --- | --- |
| Dato: | Navn: |

Om samtykke:

Ved samtykke forstås ”enhver frivillig, specifik, informeret og utvetydig viljestilkendegivelse fra den registrerede, hvorved den registrerede ved erklæring eller klar bekræftelse indvilliger i, at personoplysninger, der vedrører den pågældende, gøres til genstand for behandling.”, jf. databeskyttelsesforordningens artikel 4, nr. 11.

Du kan altid tilbagekalde et samtykke til indhentning eller videregivelse af oplysninger, jf. databeskyttelsesforordningens artikel 7, stk. 3. Du kan trække dit samtykke tilbage ved at meddele det til borgerrådgiveren.

Dit samtykke bortfalder automatisk når sagen er færdigbehandlet.

Reglerne om samtykke fremgår bl.a. af forvaltningsloven og databeskyttelsesforordningen.

En kommune skal have hjemmel til at behandle personoplysninger. Denne hjemmel vil bl.a. kunne findes i retsregler eller i et samtykke.

# Oplysninger om vores behandling af dine personoplysninger mv.

**Vi er den dataansvarlige – hvordan kontakter du os?**

Jammerbugt kommune er dataansvarlig for behandlingen af de personoplysninger, som vi har/kommer til at modtaget om dig. Du finder vores kontaktoplysninger nedenfor.

Jammerbugt Kommune

Toftevej 43, 9440 Aabybro

CVR-nr.: 29 18 94 39

Telefon: 7257 7777

Mail: [raadhus@jammerbugt.dk](mailto:raadhus@jammerbugt.dk)

**Kontaktoplysninger på databeskyttelsesrådgiveren**

Hvis du har spørgsmål til vores behandling af dine oplysninger, er du altid velkommen til at kontakte vores databeskyttelsesrådgiver eller sikkerhedsrådgiver.

Du kan kontakte vores databeskyttelses- og sikkerhedsrådgiver på:

E-mail: [dpo@jammerbugt.dk](mailto:dpo@jammerbugt.dk)

Telefon: 7257 7777

**Formålet med og retsgrundlaget for behandlingen af dine personoplysninger**

Formålet med behandling af dine personoplysninger er at behandle din henvendelse til Borgerrådgiveren samt yderlig rådgivning i denne forbindelse.

Retsgrundlaget for vores behandling af dine personoplysninger følger af:

* Databeskyttelsesforordningens artikel 6, stk. 1 litra a og artikel 9, stk. 2, litra a (samtykke)
* Databeskyttelseslovens § 11, stk. 1 brug af dit cpr.nr. til identifikation og fremsendelse af post.

**Kategorier af personoplysninger**

Vi behandler følgende kategorier af personoplysninger om dig:

Almindelige personoplysninger som bl.a. navn, adresse, sociale og økonomiske oplysninger m.v., jf. Databeskyttelsesforordningens artikel 5.

Fortrolige oplysninger som cpr.nr., jf. Databeskyttelseslovens § 11.

Følsomme oplysninger som bl.a. helbredsoplysninger, jf. Databeskyttelsesforordningens artikel 9.

**Modtagere eller kategorier af modtagere**

Jammerbugt Kommune anvender databehandlere, som behandler oplysningerne på vores vegne. Databehandleren må alene behandle oplysninger for kommunen efter vores instruks.

Vi videregiver dine personoplysninger til andre afdelinger i Jammerbugt Kommune, jf. samtykket.

I Jammerbugt Kommune er det kun ansatte, der arbejder med det sagsområde, som de sag vedrører, der har adgang til dine oplysninger. Alle ansatte i kommunen har tavshedspligt.

**Hvor dine personoplysninger stammer fra**

Som udgangspunkt stammer dine oplysninger fra dig. Efter konkret vurdering, vil der kunne blive tale om at indhente oplysninger fra andre afdelinger i Jammerbugt Kommune.

**Opbevaring af dine personoplysninger**

Vi gemmer kun dine oplysninger, så længe det er nødvendigt, herunder fx fordi vi er forpligtet hertil i henhold til lovgivningen. Længden på opbevaringsperioden afhænger af en række forhold.

Ved vurderingen af, hvor længe vi har brug for at genne dine oplysninger, lægger vi vægt på om sagen er aktiv, hvornår sagen blev afsluttet og muligheden for, at den kan blive aktuel igen. Vi lægger også vægt på hvilke typer af oplysninger, der indgår i sagen.

Vi har vedtaget en række slettepolitikker på baggrund af ovenstående parametre.

Visse sagsrelaterede oplysninger skal dog i henhold til arkivloven afleveres til arkiv, før vi kan slette dem hos kommunen.

**Retten til at trække samtykke tilbage**

Du har til enhver tid ret til at trække dit samtykke tilbage. Dette kan du gøre ved at kontakte borgerrådgiveren eller ved at benytte de kontaktoplysninger, der findes på denne side.

Hvis du vælger at trække dit samtykke tilbage, påvirker det ikke lovligheden af vores behandling af dine personoplysninger på baggrund af dit tidligere meddelte samtykke og op til tidspunktet for tilbagetrækningen. Hvis du tilbagetrækker dit samtykke, har det derfor først virkning fra dette tidspunkt.

**Dine rettigheder**

Du har efter databeskyttelsesforordningen en række rettigheder i forhold til vores behandling af oplysninger om dig. Hvis du vil gøre brug af dine rettigheder, skal du kontakte os.

**Ret til at se oplysninger (indsigtsret)**

Du har ret til at få indsigt i de oplysninger, som vi behandler om dig, samt en række yderligere oplysninger.

**Ret til berigtigelse (rettelse)**

Du har ret til at få urigtige oplysninger om dig selv rettet.

**Ret til sletning**

I særlige tilfælde har du ret til at få slettet oplysninger om dig, inden tidspunktet for vores almindelige generelle sletning indtræffer.

**Ret til begrænsning af behandling**

Du har visse tilfælde ret til at få behandlingen af dine personoplysninger begrænset. Hvis du har ret til at få begrænset behandlingen, må vi fremover kun behandle oplysningerne – bortset fra opbevaring – med dit samtykke, eller med henblik på at retskrav kan fastlægges, gøres gældende eller forsvares, eller for at beskytte en person eller vigtige samfundsinteresser.

**Ret til indsigelse**

Du har i visse tilfælde ret til at gøre indsigelse mod vores eller lovlige behandling af dine personoplysninger. Du kan også gøre indsigelse mod behandling af dine oplysninger til direkte markedsføring.

Du kan læse mere om dine rettigheder i Datatilsynets vejledning om de registreredes rettigheder, som du finder på [www.datatilsynet.dk](http://www.datatilsynet.dk/).

**Klage til Datatilsynet**

Du har ret til at indgive en klage til Datatilsynet, hvis du er utilfreds med den måde, vi behandler dine personoplysninger på. Du finder Datatilsynets kontaktoplysninger på [www.datatilsynet.dk](http://www.datatilsynet.dk/).